H. C. Ørsted som Naturfilosof. 479 
siden var saa heldig at opdage Elektromagnetismen, var han 
i,sin gode Ret i at fremhæve, at det han der fandt netop 
var, hvad han i mange Aar havde søgt efter. 
2. Ørsted og Ritter. 
I Aaret 1800 overtog Ørsted Bestyrelsen af Løveapotheket 
under Ejerens, Professor Mantheys Fraværelse. Af Ørsteds 
Breve til denne se vi, at han straks begyndte paa Forsøg 
med Voltas Støtte og at han straks lavede et Voltameter til 
at maale Strømstyrken med, der i det væsentlige stemmer 
overens med Faradays langt senere Apparat af dette Navn. 
At Ørsted straks kastede sig over den Slags Undersøgelser 
kan ikke forundre; Volta havde netop i Aaret 1800 bekendt- 
gjort sin store Opdagelse, og umiddelbart derefter paavistes 
kemiske Virkninger af den, som ikke kunde undlade i højeste 
Grad at interessere alle Sagkyndige.  Lavoisiers Reform af 
Kemien var netop denne Gang trængt almindelig igennem, 
men dog var Sagen saa ny, at det havde sin store Interesse 
at se, hvorledes de kemiske Virkninger af den elektriske Strøm 
burde opfattes: Trangen til at faa Klarhed over disse Ting 
vakte hos Ørsted et heftigt Ønske om at komme udenlands. 
Han søgte netop om at blive ansat som Professor i Fysik 
efter Aasheim som døde i 1800, men endnu mere ønskede 
han dog at komme ud og se sig om i Verden; han siger selv 
at skulde Professoratet være en Hindring derfor, vilde han 
hellere opgive det. 
Først og fremmest vilde han besøge Johan Wilhelm Ritter 
i Weimar. Ritter indtager en ganske egen Stilling i Fysikkens 
Historie. Han stammede fra Schlesien, var født 1776 og døde 
i Munchen 1810, blev altsaa kun 34 Aar gammel. Han har 
udfoldet en overordentlig stor Virksomhed, har gjort mange 
betydningsfulde Opdagelser, men de fleste af dem ere først 
blevne anerkendte langt senere og andre have faaet Æren for 
7 
